Cazone

'O cazone (o panzerotto o panzarotto) è na specia 'e pizza nchiuso ncoppa si stesso, a furma 'e mezaluna. È n'alemento tipico d''e reggiune d''o centro-sud Italia.


Arrigginario d''a Puglia, 'int'o Salento, vene preparato cu 'a stessa pasta d''a pizza normale ed è chiammato pure panzerotto 'int' ate zzone d'italia pe sparterlo d''e nummerose specie 'e cazone.
Asistono mille variante ô mbuttunato rigginale d''o cazone salentino, noto è 'o mbuttunato cu 'a jonta d''e aulive snuzzolate, d''e allechie, d''a cepolla e d''e chiappare.
'O cazone nasceva d''a tradizzione d''a cucina cchiù povera salentina, quanno cu ll'avanzo d''a pasta d''o pane venivano cotte cheste piccerille mezelune cu piezze 'e furmaggio e pummarole.
Ogge 'o se trova 'int' tutte 'e vvetrine d''e bar e 'int'ê menù d''e ppizzerie e, spesso, d''e ristorante.

'O cazone tipico salentino è mbuttunato cu pummarola e muzzarella, pô éssere cotto ô furno o fritto 'into ll'uoglio extravergene 'e auliva. 'O prudotto pe' éssere asspurato appieno va magnato cavero.

Comme è cumposto
Pô éssere cunziderato tanto n'esempio 'e classeca rosticceria quanto nu dessert atipeco. 

'O panzerotto, nteso comme purtata prencepale, è nfatte n'ovvero e propio piatto salato cumposto 'a nu nveluppo 'e pasta 'a pizza, fatecato e reso pàro pàro  a nu croissant, mbuttunato dint' cu muzzarella e pummarola e 'n seguito fritto dint' uoglio 'e auliva o nfurnato. 

'E ngrediente ideale pe nu nummero 'e panzerotte pe 4 perzone songo:
500 gr 'e sciore 00
10 cl 'e uoglio d'auliva pe 'a pasta
1 panetto 'e crisceto 'e birra
1 patana vulluta
500 gr 'e muzzarella
200 cl 'e sarza 'e pummarrola
250 cl 'e acqua
sale e pepe q.b.

Variante
'Nata variante suje doce 'e mbuttunato è cumposto 'a marmellata, ricotta o nutella.
Comme variante salata, mmece, se pô ausà sempe nu mbuttunato 'e ricotta pepata mbuttunato 'e salumme tagliate a dade.

Mode 'e dicere
'Int'ô lenguaggio comune spesso se chiamma 'na persona "panzerotto" o "panzarotto" si jè sovrappeso e 'e carattere spassuso.

Categoria:Cucina taliana
Categoria:Cucina salentina